Luister: Vensterkind | Maroela Media
Hy is soos iemand agter 'n dik eenrigtingruit. Naby, maar tog ver. Hy kyk soms na jou sonder om jou te sien. Jy praat met hom sonder dat hy reageer. Die mooiste seuntjie – 'n donkerkoppie met 'n ligte vel, blou ogies en die lieflikste glimlag.
"Ek het byna 'n jaar en 'n half geneem om Jac te leer om self te eet. Hy het eenvoudig die lepel uit sy slap hand laat val. As jy die lepel na sy mond toe probeer "bestuur", het hy teruggerem. Dit was baie geriefliker om gevoer te word."